१.भुमिका

कास्की जिल्ला नेपालको संघीय संरचना अनुसार प्रदेश नं ४ मा अवस्थित प्रयटकिय जिल्ला हो।यो जिल्ला अधिराज्यको मध्ये पहाड स्थित बिश्व प्रसिद्ध अन्नपुर्ण हिम शृंखला तथा माछापुच्छ्रे हिमालको दक्षिण काखमा अवस्थित छI भौगोलिक,साँस्कृतिक एवं वातावरणीय विविधताको कारण यस जिल्ला अनुपम  पर्यटकीय केन्द्रको रुपमा विश्व प्रसिद्ध छI नेपाल कृषि प्रधान देश भएकोले कास्की जिल्लाका जनताको मुख्य पेशा पनि कृषि होI यस जिल्लाको कूल जनसंख्याको र्आर्थिक दृष्टिकोणले  सक्रिय जनसंख्या  करिव ७१ प्रतिशत जनता कृषि पेशामा आधारित रहेका छन्I जिल्लाको कुल क्षेत्रफल २,०१,७०० हेक्टर, कुल खेती योग्य ६८,९६७ हेक्टर मध्ये खेती गरिएको क्षेत्रफल ४८,६३३ हेक्टर छ भने सुपर-जोन अन्तर्गत कुल खेती गरिएको क्षेत्रफल २३,४०० हेक्टर छ। कुल खेती गरिएको मध्ये ५,७९४ हेक्टर ( कुल खेती गरिएको क्षेत्रफलको २४.७६ %) बर्षै भरी सिंचाई गर्न सकिने, ७,०८१ हेक्टर (कुल खेती गरिएको क्षेत्रफलको ३०.२६ %) आंशिक र १०,५२५ हेक्टर (कुल खेती गरिएको क्षेत्रफलको ४४.९७%) असिंचित रहेको तथ्यांक छI सुपर-जोन क्षेत्र भित्र र समग्र कास्की जिल्ला भरी कै कुरा गर्दा हावापानी र धरातलीय विषमता भएतापनि प्रायः सबै किसिमका बालीहरु सफलतापुर्वक खेती गर्न सकिने देखिन्छ।

प्रत्येक बर्ष बढदै गैरहेको दैनिक उपभोग्य वस्तुको आवश्यकता परिपुर्ति गर्नको लागि खाद्यान्न, नगदे तथा दलहन, तेलहन, फलफूल, तरकारी, आलु, आलंकारिक बोट बिरुवा (अहिले आएर शहरी क्षेत्रमा केही आलङकारिक फुल) जस्ता बालीको उत्पादन तथा आपुर्तिमा वृद्धि हुँदै जानुपर्छ। तर बढ्दो मागका अनुपातमा कृषि वस्तुहरुको उत्पादन नपुग भई मुल्य बृद्धिको क्रम जारी नै छ। यसरी क्रमिक रुपमा बढिरहेको मागलाई ध्यानमा राखी कृषि उत्पादन बढाउने कार्यमा बढी लगानी गर्नु अत्यन्त आवश्यक भएको देखिन्छ।लगानीको अनुपातमा कृषि बस्तुहरुको उत्पादनबाट हुने फाइदा कृषकको चासोको बिषय बनेको छ। यसै अनुरुप कृषकहरुलाई बाली छनौट प्रकृयामा मद्दत पुर्याउन विभिन्न बाली वस्तुहरुको उत्पादन लागत तथा लाभ अध्ययन कार्यक्रम बढी प्रभावकारी देखिन्छ ।

२. अध्ययनको औचित्य 
कृषि उत्पादनमा वृद्धि ल्याउन तथा त्यसबाट कृषकहरुलाई अधिकतम फाइदा पुर्याउनको लागि सरकारी स्तरबाट प्राविधिक सेवाटेवा प्रदान गर्ने कार्य धेरै अगाडि देखि भईआएको भएतापनि उत्पादन गर्न के कति खर्च लाग्दछ, खर्च कम गरेर कसरी अधिकतम फाइदा लिन सकिन्छ, कतिमा बिक्री गर्ने, बिक्रीबाट प्राप्त रकम उत्पादन लागत भन्दा कम÷बढी के छ, एक बालीको बदला अर्को कुनै बाली उत्पादन गरे बढी फाइदा हुन्छ की आदि सूचनाको माध्यमबाट कृषकहरुलाई उनीहरुको पेशालाई व्यवसायमुखी बनाउने तर्फ विशेष ध्यान गएको देखिदैन।कृषकहरुलाई व्यवसायमुखी बनाउनु पर्ने आवश्यकतालाई ध्यानमा राख्दा उनीहरुलाई कृषि वस्तुहरुको उत्पादन लागत तथा लाभको हिसाब किताब राख्न त्यसको लेखाजोखा गर्न सक्षम बनाउनु पर्ने देखिन्छ। यस सिलसिलामा प्रस्तुत विभिन्न तरकारी बालीको उत्पादन लाभ लागत अध्ययनले कृषकहरुमा उपरोक्त विषयहरुमा सूचना प्रवाह भै व्यवसायिकरण तर्फ उन्मुख हुन मद्दत पुर्याउने छ।

३. अध्ययनको उद्देश्य 
· बालीको उत्पादन लागतको जानकारीको आधारमा वैकल्पिक बाली लगाउने÷नलगाउने (जस्तैः साधारण गोलभेडाको बदलामा टनेलमा उन्नत गोलभेडा खेती) भन्ने निर्णय गर्न सहयोग पुर्याउने।
· लगानी गरे अनुसार नाफा÷नोक्सान के भयो सोको जानकारी लिने।
· वर्तमान खेती व्यवस्थापन शैली, त्यसका निहित विशेषता एवं कमी कमजोरीहरु केलाउने।
· बालीमा प्रयोग भएको मलखाद एवं उत्पादन सामाग्रीहरुको प्रकार एवं मात्रा, बालीको उत्पादकत्व, उत्पादनको मूल्य आदि खेती व्यवसायको आर्थिक सूचकको प्रस्तुति एवं बिश्लेषण गरी कृषि क्षेत्रको नीति निर्माणमा सहयोग पुर्याउने।


४ अध्ययनबाट लाभान्वित हुने पक्षहरु
	
यो अध्ययनले मुख्यतया प्रस्तुत भएका तरकारी खेती गरिरहेका कृषकहरुलाई फाइदा पु¥याउने छ। फार्ममा श्रोतहरुको उचित बाँडफाँड र योजना निर्माणमा सहयोगी बन्नुका साथै कृषकहरुको दक्षतामा (efficiency) समेत वृद्धि ल्याउछ।यो अध्ययनको नतिजाले कास्की जिल्लामा यी बालीहरुको कत्तिको फाइदाजनक भन्ने कुराको प्रष्ट तस्बिर दिनेछ जसले गर्दा कृषकहरुलाई आगामी दिनमा यसको विस्तार र व्यवस्थापनमा निर्णय लिन सजिलो बनाउनेछ अथवा नाफामुलक व्यवसाय वा बाली छनौट गरी फार्मको थप आम्दानी वृद्धि गर्न सहयोग गर्नेछ। यो अध्ययनवाट नीति निर्माताहरु र सम्वद्ध पक्षहरु पनि कृषकस्तरका समस्याहरुसँग अभ्यस्त भई समाधानार्थ चाल्नु पर्ने कदमको वारेमा सचेत भइ लाभान्वित हुनेछन्।यस अध्ययनबाट प्रतिस्पर्धि कृषकहरु र व्यववसायीहरुको ज्ञान र क्षमताको कमी वा अन्तराल (gap) लाई पुरा गर्न मद्यत गर्दछ।त्यसैगरी, यो प्रविधिको वारेमा जान्न चाहने जो कोही यसवाट प्रत्यक्ष लाभान्वित हुनेछन् । साथै यो अध्ययन कृषि विमाको मुख्य आधार पनि बन्न सक्छ। 

४. अध्ययन विधि
पोखरा महानगरपालिकाको बढि परिमाणमा ब्रोकाउली उत्पादन हुने क्षेत्र निर्धारण भए बमोजिम लेखनाथ, भरतपोखरी, हेम्जा, मालेपाटन, भलाम, आर्वा, रिठ्ठेपानी, पुम्दीभुम्दी, कालिका, निर्मल पोखरी र कास्कीकोट वडापालिकाहरुलाई उत्पादन लागत तथा लाभ अध्ययनको लागि छनौट गरियो । व्यवसायिक रुपमा तरकारी खेती गरिरहेका कृषकहरुमध्येबाट ५० जवान कृषकहरुलाई ५ समूहमा बिभाजन गरी प्रत्येक समूहबाट दैवी छनौट प्रकृया (random sampling) को आधारमा सामानुपातिक हिसावले २÷२ जवान कृषक छनौट गरियो । छनौट प्रकृयाबाट आएका १० जना कृषकहरुलाई विभिन्न तरकारी बालीको उत्पादन लाभलागत अध्ययनको लागि तयार पारिएको निर्धारित किसिमको गणना फाराममा विवरण भर्न लगाइयो । यसरी छनौट भएका कृषकहरु मध्येबाट समूह तथा व्यक्तिगत अन्तरर्वाता र कृषकको खेतमा निरिक्षण भ्रमण गर्ने जस्ता विधि अपनाई आवश्यक जानकारी पनि संकलन गरियो । यसरी फिल्डमा गएर प्रश्नावली भरी तयार पारिएको प्रारम्भिक आकडालाई आधार बनाई प्रतिवेदन तयार पारिएको हो । 














	








काउली समूहका तरकारी

काउली समूह बाली भन्नाले समान वानस्पतिक गुणका आधारमा एउटै समूहमा पर्ने बालीहरु जस्तै काउली, बन्दा ब्रोकाउली, ग्याँठकोपी, चाईनिज बन्दा र बु्रसेल्स स्प्राउट आदीलाई जनाउँदछ। चाईनिज बन्दा वाहेक अरु सवै बालीहरु एउटै जङ्गली बन्दाबाट उत्पत्ति भएको बुझिन्छ। यी बालीहरु शुरु शुरुमा बढि मात्रामा चिसो  हावापानीमा खेती गरिएको भएता पनि पछि उष्ण तथा उपोष्ण क्षेत्रमा समेत फैलिएको छ। 

१) ब्रोकाउलीः
नेपालमा यी बालीहरुमध्ये काउली तथा बन्दाको बढी व्यवसायिक रुपमा खेती गरेको पाईएको छ। बिगत केही बर्ष देखि ब्यापक रुपमा ब्रोकाउलीको खेती पनि गरिंदै आएको पाईन्छ। आ.व. २०७४/७५ मा नेपालमा २,८६,८६४ हेक्टर क्षेत्रमा तरकारी खेती भई ३,९५,८,२३० मेट्रिक टन उत्पादन र उत्पादकत्व १३.७९ मेट्रिक टनरहेक्टर रहेको तथ्यांकबाट देखिन्छ। कास्की जिल्लामा ब्रोकाउली ३२ हेक्टरमा खेती गरी ३७८ मेट्रिक टन उत्पादन र उत्पादकत्व १२ मेट्रिक टन/हेक्टर भएको पाईएको छ (स्टाटिस्टिकल इन्फर्मेसन अन नेप्लिज एग्रिकल्चर २०७३/७४)।

यस समूहका बालीहरुमा भिटामिन ए र सी बढी हुन्छ र खनिज तत्वहरुमा पोटासियम, क्याल्सियम, सोडियम र फलाम आदी पाइन्छ । यी बालीहरुलाई तरकारी, अचार र सलादको रुपमा खाइन्छ । 

ब्रोकाउली खेती प्रविधि 

हावापानी 
ब्रोकाउली विविध हावापानीमा गर्न सकिन्छ तर वानस्पतिक अवस्थावाट ब्रोकाउलीमा परिणत हुँदा ब्रोकाउली वृद्धि हुँदा र ब्रोकाउलीबाट डुकु पलाउँदा हावापानीले निकै असर गरेको हुन्छ। खास गरेर तापक्रमले ब्रोकाउली बन्ने डुकु पलाउने र फूल फुल्ने प्रक्रियालाई नियन्त्रण गर्दछ। यस बालीको लागि अधिकतम औषत तापक्रम २५ डि.से. र न्यूनतम औषत तापक्रम ८ डि.से. तापक्रम राम्रो हुन्छ। फूल लाग्नको लागि १५–२५ डि.से. तापक्रम राम्रो हुन्छ। यसले हल्का तुषारो पनि सहन सक्छ। केही ठण्डा र आद्रता बढी भएको मौषम, पानी नजम्ने दुमट माटो चाहिन्छ। ठण्डा तापक्रमको अवस्थामा उत्पादन गरेको ब्रोकाउली बढी स्वादिलो हुन्छ।	

माटो 
ब्रोकाउली सवै किसिमको माटोमा गर्न सकिन्छ। दोमट मध्यम हल्का र पानीको निकास राम्रो भएको माटो यी बालीको लागि उपयुक्त हुन्छ । पि.एच. ६.०–६.५ भएको उचित मानिन्छ। अम्लीय माटोमा ब्रोकाउलीलाई बढी मोलिब्डेनम  चाहिन्छ। यसलाई बोरनको पनि आवश्यकता पर्दछ।

जातहरु
ब्रोकाउलीका धेरै जातहरु छन्।डेसिको र इटालियन ग्रीन स्प्राउटिंग दुई जात नेपालमा प्रचलित छन्। डेसिको अगौटे र ग्रीन स्प्राउटिंग मध्य मौषममा राम्रो हुने जात हुन् । बर्णशंकर जातहरुमा ग्रीन ड्युक, कोमेट, क्लाइमेक्स, पिनाकल्स प्रमुख छन् । राष्ट्रिय बिउ बिजन समितिबाट सुचित ब्रोकाउलीका पंजीकृत गरिएका बर्ण शंकर जातहरुमा ग्रीन डोम-११५, ग्रीन डोम-८०, प्रेमियम कप र सेन्टाउरो हुन् ।

जग्गाको तयारी
तीन चार पटक जमीन जोतेर सम्म पार्नु पर्दछ। जमिन तयार गर्दा पानीको राम्रो निकासलाई ध्याद दिई कम्पोष्ट जस्ता प्राङगारिक पदार्थयुक्त र रासायनिक मलहरु राम्ररी मिलाउनु पर्दछ। वर्षा याममा बेर्ना सार्नु परेमा अथवा माटोमा अत्यधिक चिस्यान भएमा ड्याङ उठाई अथवा १५ से.मी. उठेको व्याड बनाई जग्गा तयार गर्नु पर्दछ। 

बीउदर तथा लगाउने दुरीः
एक रोपनी जमिनको लागि २०–२५ ग्राम बीउ चाहिन्छ । अगौटे र मध्यम मौसमी जात हार–हारको फरक ४५ से.मि. र बोट –बोटको फरक ३० से.मि. मा लगाउनु पर्दछ ।  

मलखादM
 काउली खेतीलाई प्रशस्तमात्रामा मलखाद चाहिन्छ । कम्पोष्ट मल २५–३० मेट्रिक टन र
रसायनिक मल १००ः८०ः५० किलो नाईट्रोजन, फस्फोरस र पोटास प्रति हेक्टरको दरले प्रयोग
गर्नु पर्दछ । बेर्ना रोपेको एक महिनामा बिरुवामा बाँकी आधा भाग नाईट्रोजन मललाई
टपड्रेसका रुपमा प्रयोग गर्नुपर्दछ ।

सिंचाई
बेर्नाहरुलाई बेलुकीपख सारेर सिंचाई गर्नुपर्छ। बिरुवाको उचित बृद्धि र कोपी फल्नको लागी माटोमा प्रर्याप्त चिस्यान हुनु जरुरी छ। कति पटक सिंचाई गर्ने अथवा कति पानी हाल्ने कुरा माटोको किसिम र मौसममा भर पर्दछ। अतः पछौटे बाली र हल्का माटोमा छिटो छिटो सिंचाई गर्नुपर्छ भने मध्ययम बाली र गह्रौं माटोमा कम सिंचाई गरे पुग्दछ । 

गोडमेल
बेर्ना सारिसकेपछि बाली झारपात रहित हुनु पर्दछ। बालीको अवधि भरमा बिरुवालाई कम्तिमा २ पटक माटो चढाउनु पर्दछ। बेर्ना सारेको १ महिनामा पहिलो पटक र कोपी फल्न सुरु हुने बित्तिकै दोस्रो पटक जरामा माटो चढाउनु पर्छ। माटो चढाउने बेलामा राम्ररी गोडमेल गरी झारपात उखेलेर फाल्नु पर्दछ। 

उत्पादकत्वः  जात अनुसार बेर्ना सारेको ४५–७५ दिनमा अगौटे, ९०–१०० दिनमा मध्यम मौसमी र ११०
–१३० दिनमा ढिलो जातको काउली बाली लिने समय हुन्छ। ब्रोकाउली कोपी भाग कसिलो र कोपिलाहरू साना कलिला छँदै बाली टिप्नुपर्दछ। एक रोपनीमा ५००–७०० के.जी. ब्रोकाउली उत्पादन हुन्छ ।

लागत, लाभ विवरण 
अध्ययनमा सामेल भएको कृषकहरुबाट प्राप्त भएको आंकडाको आधारमा ब्रोकाउली बालीको प्रति रोपनी सरदर उत्पादन लागत तथा त्यसबाट भएको उत्पादन र आम्दानीको विवरण अर्को पृष्ठमा दिइएको छ ।

यसमा गरिएको विश्लेषण अनुसार एक रोपनीमा ब्रोकाउली खेती गर्दा जम्मा खर्च रु १९३०३÷– र जम्मा आमदानी रु २३७५०÷– देखियो । यसरी सरसर्ती हेर्दा खुद नाफा कम नै देखिन्छ तथापी आफनो हेरचाह गर्ने काम, पानी राख्ने काम, गोडमेल आदिमा कृषक आफै समावेश हुने र आफ्नो अपरच्युनिष्टक कस्ट गणना नगर्दा कृषकले धेरै नै आम्दानी भएको महसुस गरेको पाइयो । तथापी यस अध्ययनमा सबै खर्चलाई समावेश गरिएको छ। यस विश्लेषण अनुसार लाभ लागत औषत १.२३ पाइएको छ ।

निष्कर्ष
यस अध्ययनको आधारमा र कृषकहरुले अध्ययनको क्रममा दिएका सुझावका आधारमा ब्रोकाउली खेती यस कास्की जिल्लाको तरकारी सुपरजोन क्षेत्रमा फाइदाजनक देखिन्छ। औसत लाभ लागतको दरले यसको पुष्टि गर्दछ । 



२) काउलीः
काउली खेतीका लागि तराई तथा पहाडी भागको चिसो हावापानी उपयुक्त हुन्छ।यसको खेती तराई तथा मध्य पहाडी भागमा गर्न सकिन्छ। सामान्यतया हिउँदको समयमा काउलीको खेती गरिन्छ। काउली स्वादका लागि राम्रो मानिने हुँदा यसको बजार माग बढी देखिन्छ।जसले गर्दा किसानहरू काउली बाली लगाउनका लागि बढी आकर्षित हुन्छन्। कास्की जिल्लामा काउली २५१ हेक्टरमा खेती गरी ३२६७ मेट्रिक टन उत्पादन र उत्पादकत्व १३ मेट्रिक टन/हेक्टर भएको पाईएको छ (स्टाटिस्टिकल इन्फर्मेसन अन नेप्लिज एग्रिकल्चर २०७३/७४)।

काउली खेती प्रविधि

हावापानी र माटो

धेरै किसिमको हावापानीका स्थानहरूमा काउलीको खेती गर्न सकिन्छ। शीतल र ओसिलो मौसममा काउलीले उच्च गुणस्तरका पूmलकोपी उत्पादन गर्दछ। काउलीका पातले तुषारो सहन सक्दछन्। तर कोपीले भने तुषारो सहन सक्दैन। काउलीले बन्दाको जस्तो धेरै उच्च र धेरै न्यून तापक्रम सहन सक्दैन। काउली बालीलाई १५–२० डि.से. तापक्रम उपयुक्त हुन्छ। सूर्यको किरणले पूmलकोपीको रंगलाई पहेंलो बनाउँदछ। बढी ठण्डी तापक्रमले पूmलकोपीमा वैजनी रंगको विकास गर्दछ। काउली बालीको उत्पादनमा तापक्रमले ठूलो असर पार्दछ। वानस्पतिक विकासको अवस्थाबाट पूmलकोपी लाग्ने र विकास गर्ने अवस्थामा पुग्न उपलब्ध तापक्रमले असर पार्दछ । नेपाली काउलीहरूले (काठमाडौं स्थानीय, ज्यापू आदि) मंसिर–पुसमा बाली दिन्छन् । उष्ण क्षेत्रका भारतीय काउलीहरूले असोज, कात्तिक, मंसिर र पुसमा बाली दिन्छन् । शीतोष्ण क्षेत्रका युरोपेली काउलीहरूले (स्नोबल समूह) पछौटे बाली (माघ–फागुन) दिन्छन् । यसरी काउलीका जातहरूको बाली दिने समय तापक्रममा भर पर्दछ । यसरी जात अनुसार ठण्डापन कम र बढी हुन्छ तथा जात अनुसार खेती गर्ने समय पनि फरक–फरक हुन्छ । अगौटे जातलाई जाडो याममा रोप्दा बोट बढ्न नपाई गुच्चा जत्रो मात्र पूmल लाग्नेछ तथा मध्य मौसमी जातलाई गर्मी याममा लगाउनाले पातै पात मात्र लागि ठण्डा तापक्रम पाएपछि कोपी लाग्ने गर्दछ। पछौंटे जात किबोजाइन्ट भने जाडो याममा बोटको विकास भै केही गर्मी लागेपछि कोपी लाग्ने गर्दछ। 

माटोः
काउली खेतीको लागि उर्वर, पारिलो, सिँचाइ र निकासी गर्ने सुविधा भएको र अघिल्ला दुर्ई सिजनमा काउली समूहका बाली नलगाएको जमिन छान्नुपर्दछ । काउलीको खेती धेरै थरिका माटोमा गर्न सकिन्छ तापनि अगौटे बालीको लागि प्राङ्गारिक पदार्थ प्रशस्त भएको बलौटे, दोमट माटो उपयुक्त हुन्छ। मध्यम मौसमी र पछौटे बालीलाई दोमट माटो उपयुक्त हुन्छ। मध्यम मौसमी र पछौटे बालीले दोमट र चिम्टाइलो दोमट माटोमा राम्रो उत्पादन दिन्छन्। माटोको पी.ए.च मान ६.०–६.५ उपयुक्त हुन्छ ।

जातः
अगौटे काउली खेती गर्नका लागि सिल्भर कप ६०, पुसा दिपाली, एन एस ६०, पुसा कातिकी, स्नो किङ्ग, स्नो क्वीन आदि जातका काउली लगाउन सकिन्छ ।मध्यम सिजनमा काउली खेती गर्नका लागि काठमाडौं स्थानिय, एन.एस. ६०, रमी स्वेता, इण्डम अर्ली, स्नो क्राउन, आदि जातका काउली लगाउन सकिन्छ । पछौटे काउली खेती गर्नका लागि स्नोमिन्टिक, माधुरी, किवो जाइन्ट, स्नोडोम आदि मुख्य हुन् ।

अगौटेः चैत–वैशाख, मंसिर–माघ
मध्यम मौसमीः साउन–भदौ, माघ–फागुन
मध्य पछौटेः असोज–कात्तिक, पुस–माघ, चैत– वैशाख

बीउदर तथा लगाउने दुरीः
अगौटे जातको लागि बीउ दर २५–३० ग्राम प्रति रोपनी र मध्यम मौसमी तथा पछौटे जातको लागि २०–२५ ग्राम÷रोपनी लाग्दछ। अगौटे जातलाई हार–हार र बोट–बोटको ६०×X५० से.मि. फरकमा लगाइन्छ। मध्यम मौसमी जातलाई हार–हार र बोट–बोटको ६०× X ६० से.मि. फरकमा र पछौटे जातलाई ७५× X ६० से.मि. फरकमा लगाईन्छ।

मलखादः
काउली समूहका बालीलाई धेरै पोषण तत्व चाहिन्छ। ५०–६० डोका गोबर मल प्रति रोपनीका दरले जमिन तयारी गर्ने बेलामा दिनुपर्दछ।  ¾ रासायनिक मल १० के.जी. युरिया, ८ के.जी. डी.ए.पी. र ५ के.जी. पोटास प्रति रोपनी आवश्यक पर्दछ।  यीमध्ये नाइट्रोजनको आधा मात्रा र फस्फोरस र पोटासका पूरै मात्रा जमिन तयारीको अन्तिम जोताई गर्दा माटोमा मिलाउनु पर्दछ। बाँकी नाइट्रोजनको आधा मात्रा बेर्ना सारेको ३ हप्तापछि पहिलो थप मलको रूपमा दिने र बाँकी आधा मात्रा पूmलकोपी लाग्न शुरु गरेको अवस्थामा दिनुपर्दछ । माटोमा सुहाग (बोरन) तथा मोलिब्डेनम तत्वको कमी भएमा बोस्याक्स ७०० ग्राम र सोडियम मोलिब्डेट ७५ ग्राम प्रति रोपनीका दरले बेर्ना सार्नुभन्दा पहिला नै माटोमा मिलाउनु पर्दछ । बेमोसौमी खेती गर्दा तोरीको पिना (२५ के.जी. प्रति रोपनीका दरका साथै वृद्धि वर्धक रसायनहरूको आवश्यकता अनुसार प्रयोग गर्नुपर्दछ ।

रोप्ने बेर्नाको अवस्थाः  बीउ रोपेको ३०–४० दिनमा बेर्ना सार्न लायक हुन्छन्। बेर्नाको सार्ने अवस्था जात अनुसार फरक पर्दछ । अगौटे जातको बेर्ना २–३ पाते भएपछि सार्नु पर्दछ । मध्यम मौसमी र ढिलो जातको बेर्ना ४–५ पाते भएपछि सारिन्छ ।

बेर्ना रोप्ने समयः  तराई, भित्री तराई, खोंच र बेसीमा सरदर मुख्य मौसमीको काउली उत्पादन गर्न सकिन्छ। तराईमा अगौटे काउलीको बेर्ना असारमा सारे पनि असोजको अन्त्यभन्दा अगाडि बाली लिन सकिँदैन। त्यसैगरी पछौटे काउलीले पनि फागुनभन्दा ढिलो राम्रो गुणस्तरको बाली दिन कठिन छ । त्यो क्षेत्रमा जाडो याममा उत्पादन गरेको काउली ठण्डी मुलुकमा निर्यात गर्न सकिने सम्भावना छ । नेपालको मध्यपहाडमा सालभर काउली उत्पादन गर्न सकिने र यसको उत्पादन आन्तरिक बजारलाई लक्षित गर्न सकिन्छ । उच्च पहाडको काउली वर्षायाममा उत्पादन हुने हुँदा आन्तरिक बजारसहित उष्ण हावापानीका छिमेकी मुलुकमा निर्यात गर्न सकिन्छ ।

सिंचाइः  बेर्ना सारेपछि तुरुन्तै हल्का सिंचाइ गर्नुपर्दछ। बेर्ना सारेको ७–१० दिनसम्म मौसम हेरेर दिनहुँ एक दिनको अन्तरमा सिंचाइ गर्नुपर्दछ। काउलीका जरा गहिरो जाँदैनन् र तलको चिस्यान जराले तान्न सक्दैनन्। अर्कोतर्फ बोटले प्रभावकारी ढंगले चिस्यानको उपयोग गर्दैन। तसर्थ काउलीको लागि जमिनमा सधै पर्याप्त चिस्यान हुनुपर्दछ। सिंचाइ ५–१० दिनको अन्तरमा गर्नपर्दछ। बढी भएको पानी निस्कन निकासको व्यवस्था पनि राम्रोसँग गर्नुपर्छ।

गोडमेलः  बेर्ना सारेको ३०–४५ दिनसम्म झारले बढी दुःख दिन्छ। जमिनको सतहको थोरै गहिराईको माटो कुटो वा कोदालोले खनेर झार हटाउने र माटो खुकुलो पार्नु पर्दछ । यस्तो गोडमेल बोट देखि ५–६ से.मि. पर र ५–६ से.मि. गहिराइसम्म गर्न सकिन्छ । पहिलो र दोस्रो थपमल बोटको वरिपरि ‍औँठी आकारको कुलेसोमा दिइन्छ। थपमल दिएपछि हल्का उकेरा दिनुपर्दछ।

उत्पादकत्वः अगौटे जातको काउलीको उत्पादकत्व ६०० देखि ७५० के.जी. प्रति रोपनी हुन्छ। मध्यम र ढिलो जातको काउली १ टन प्रति रोपनी हुन्छ । स्नोवल समूहका जातका बोट होचा र साना हुनाले धेरै बोट अट्ने र काउली पनि बढी खँदिलो हुने हुँदा उत्पादकत्व १.५ मे. टन प्रति रोपनीसम्म हुन्छ।

यसमा गरिएको विश्लेषण अनुसार एक रोपनीमा ब्रोकाउली खेती गर्दा जम्मा खर्च रु २१३३१.९२÷– र जम्मा आमदानी रु २८५००÷– देखियो । यसरी सरसर्ती हेर्दा खुद नाफा कम नै देखिन्छ तथापी आफनो हेरचाह गर्ने काम, पानी राख्ने काम, गोडमेल आदिमा कृषक आफै समावेश हुने र आफ्नो अपरच्युनिष्टक कस्ट गणना नगर्दा कृषकले धेरै नै आम्दानी भएको महसुस गरेको पाइयो । तथापी यस अध्ययनमा सबै खर्चलाई समावेश गरिएको छ। यस विश्लेषण अनुसार लाभ लागत औषत १.३४ पाइएको छ ।

निष्कर्षः
यस अध्ययनको आधारमा र कृषकहरुले अध्ययनको क्रममा दिएका सुझावका आधारमा काउली खेती यस कास्की जिल्लाको तरकारी सुपरजोन क्षेत्रमा फाइदाजनक देखिन्छ। औसत लाभ लागतको दरले यसको पुष्टि गर्दछ । 


३) बन्दाः
कुर्सिफेरी परिवार अन्तर्गत पर्ने बन्दा पनि नेपालको एक प्रमुख तरकारी बाली हो। यसको खेती नेपालको तराई देखि उच्च पहाडी क्षेत्रसम्म पनि गर्न सकिन्छ। तराईमा जाडो मौसममा खेती गरिन्छ भने मध्य तथा उच्च–पहाडमा यसको खेती वर्षै भरि गर्न सकिन्छ।कास्की जिल्लामा बन्दा २५१ हेक्टरमा खेती गरी ३४०९ मेट्रिक टन उत्पादन र उत्पादकत्व १७ मेट्रिक टन/हेक्टर भएको पाईएको छ (स्टाटिस्टिकल इन्फर्मेसन अन नेप्लिज एग्रिकल्चर २०७३/७४)।

बन्दा खेती प्रविधि
हावापानीः
नेपालमा उपलब्ध बन्दाका हाइब्रिड जातहरू उष्ण किसिमका हुन् र तिनीहरूले उच्च तापक्रमको बेमौसमी अवस्थामा पनि राम्रो बाली उत्पादन गर्न सकिन्छ तथा वर्णशंकर जातहरू लगाएमा नेपालको मध्य पहाडी भागहरूमा बाह्रै महिना यसको व्यावसायिक खेती गर्न सकिन्छ । ठण्डा र ओसिलो मौसममा बन्दाले राम्रो उत्पादन दिन्छ । बन्दाले काउलीले भन्दा बढी तुषारो सहन सक्दछ । राम्रोसँग जर्खराएको बेर्नाले –२ डि.से. देखि –५ डि.से. तापक्रममा राम्रो सप्रन्छ । उच्च तापक्रम सहन सक्ने जातले २५ डि.से. तापक्रममा पनि राम्रो बन्दा बाली उत्पादन गर्दछन् । शीतोष्ण क्षेत्रका युरोपियन जातहरूले १५–२० डि.से. तापक्रमको अवस्थामा कसिला बन्दा उत्पादन गर्दछन् । 

माटोः
बन्दाको खेती बलौटे देखि चिम्टाइलो सबै किसिमका माटोमा गर्न सकिन्छ । बलौटे दोमट माटो अगौटे जातका लागि र चिम्टाइलो दोमट माटो मध्यम मौसमी र पछौटे जातको खेती गर्न उपयुक्त हुन्छन्् । माटोको पी.एच. मान ६.०– ६.५ राम्रो मानिन्छ ।  

बीउदर तथा लगाउने दुरीः
बीउ दर एक रोपनी जमिनको लागि २०–३० ग्राम बीउको आवश्यकता पर्दछ । अगौटे जात ४०× X ४० से.मि. को फरकमा लगाउनु पर्दछ । मध्यम मौसमी र पछौटे जात ५०× X ५० वा ७५ X ×३० से.मि. को फरकमा लगाउन उपयुक्त हुन्छ ।

मलखादः
काउली समूहका बालीलाई धेरै पोषण तत्व चाहिन्छ । ५०–६० डोका गोबर मल प्रति रोपनीका दरले जमिन तयारी गर्ने बेलामा दिनुपर्दछ ।  ¾ रासायनिक मल १० के.जी. युरिया, ८ के.जी. डी.ए.पी. र ५ के.जी. पोटास प्रति रोपनी आवश्यक पर्दछ ।  यीमध्ये नाइट्रोजनको आधा मात्रा र फस्फोरस र पोटासका पूरै मात्रा जमिन तयारीको अन्तिम जोताई गर्दा माटोमा मिलाउनु पर्दछ । बाँकी नाइट्रोजनको आधा मात्रा बेर्ना सारेको ३ हप्तापछि पहिलो थप मलको रूपमा दिने र बाँकी आधा मात्रा पूmलकोपी लाग्न शुरु गरेको अवस्थामा दिनुपर्दछ । माटोमा सुहाग (बोरण) तथा मोलिस्डेनम तत्वको कमी भएमा बोस्याक्स ७०० ग्राम र सोडियम मोलिब्डेट ७५ ग्राम प्रति रोपनीका दरले बेर्ना सार्नुभन्दा पहिला नै माटोमा मिलाउनु पर्दछ । बेमोसौमी खेती गर्दा तोरीको पिना २५ के.जी. प्रति रोपनीका दरका साथै वृद्धि वर्धक रसायनहरूको आवश्यकता अनुसार प्रयोग गर्नुपर्दछ ।


सार्ने बेर्नाको अवस्थाः  बीउ रोपेको ३०–४० दिनमा बेर्ना सार्न लायक हुन्छन्् । बेर्नाको सार्ने अवस्था जात अनुसार फरक पर्दछ । अगौटे जातको बेर्ना २–३ पाते भएपछि सार्नु पर्दछ । मध्यम मौसमी र ढिलो जातको बेर्ना ४–५ पाते भएपछि सारिन्छ ।


सिंचाइः  बे र्ना सारेपछि तुरुन्तै हल्का सिंचाइ गर्नुपर्दछ । बेर्ना सारेको ७–१० दिनसम्म मौसम हेरेर दिनहुँ एक दिनको अन्तरमा सिंचाइ गर्नुपर्दछ । काउलीका जरा गहिरो जाँदैनन् र तलको चिस्यान जराले तान्न सक्दैनन् । अर्कोतर्फ बोटले प्रभावकारी ढंगले चिस्यानको उपयोग गर्दैन । तसर्थ काउलीको लागि जमिनमा सधै पर्याप्त चिस्यान हुनुपर्दछ । सिंचाइ ५–१० दिनको अन्तरमा गर्नपर्दछ । बढी भएको पानी निस्कन निकासको व्यवस्था पनि राम्रोसँग गर्नुपर्छ ।


गोडमेलः   बेर्ना सारेको ३०–४५ दिनसम्म झारले बढी दुःख दिन्छ । जमिनको सतहको थोरै गहिराईको माटो कुटो वा कोदालोले खनेर झार हटाउने र माटो खुकुलो पार्नु पर्दछ। यस्तो गोडमेल बोट देखि ५–६ से.मि. पर र ५–६ से.मि. गहिराइसम्म गर्न सकिन्छ । पहिलो र दोस्रो थपमल बोटको वरिपरि आंैठी आकारको कुलेसोमा दिइन्छ । थपमल दिएपछि हल्का उकेरा दिनुपर्दछ ।

उत्पादकत्वः  अगौटे जातको बन्दाले १२००–१५०० के.जी. प्रति रोपनी उत्पादन दिन्छ, मध्यम मौसमी जातले १८००–२५०० के.जी. प्रति रोपनी दिन्छन् भने बन्दाको पछौटे जातले २०००– ३००० के.जी. प्रति रोपनी उत्पादन दिन्छ ।

यसमा गरिएको विश्लेषण अनुसार एक रोपनीमा ब्रोकाउली खेती गर्दा जम्मा खर्च रु २१३३१.९२÷– र जम्मा आमदानी रु २५५००÷– देखियो । यसरी सरसर्ती हेर्दा खुद नाफा कम नै देखिन्छ तथापी आफनो हेरचाह गर्ने काम, पानी राख्ने काम, गोडमेल आदिमा कृषक आफै समावेश हुने र आफ्नो अपरच्युनिष्टक कस्ट गणना नगर्दा कृषकले धेरै नै आम्दानी भएको महसुस गरेको पाइयो । तथापी यस अध्ययनमा सबै खर्चलाई समावेश गरिएको छ। यस विश्लेषण अनुसार लाभ लागत औषत १.२ पाइएको छ ।

निष्कर्षः
यस अध्ययनको आधारमा र कृषकहरुले अध्ययनको क्रममा दिएका सुझावका आधारमा बन्दा खेती यस कास्की जिल्लाको तरकारी सुपरजोन क्षेत्रमा फाइदाजनक देखिन्छ। औसत लाभ लागतको दरले यसको पुष्टि गर्दछ । 





५) केराउः
केराउ पूर्णतया स्वयं सेचन क्रिया हुने एकबर्षे बाली हो । यसका झ्याङ्गिने र लहरा जाने दुबै किसिमका जातहरु हुने भएकाले बोटहरु ३० से.मी. होचो देखि २ मिटर अग्लो सम्म हुन्छन् । केराउको एउटा दानाको औसत तौल ०.१–०.३६ ग्राम सम्म हुन्छ। कास्की जिल्लामा काउली २२ हेक्टरमा खेती गरी १२९ मेट्रिक टन उत्पादन र उत्पादकत्व ६ मेट्रिक टन/हेक्टर भएको पाईएको छ (स्टाटिस्टिकल इन्फर्मेसन अन नेप्लिज एग्रिकल्चर २०७३/७४)।

केराउ खेती प्रविधि
हावापानी तथा स्थलको छनौट :
केराउ बालीलाई चिसो हावापानी आवश्यक पर्दछ। करिब १००–१८० सेन्टिग्रेड तापक्रममा यसको राम्रो विकास हुन्छ। माटोको न्यूनतम तापक्रम ३.३० सेल्सियस भएमा बीउहरु उम्रन सक्दछन्। यसले तुषारो सहन सकेतापनि फूल र कोसा लाग्ने बेलामा तुषारोले नराम्रो असर पु¥याउँदछ। कोसाको वृद्धि विकास हुने बेलामा तापक्रम बढी भएमा उत्पादनमा धेरै ह्रास आउँछ। आर्केल जातको खेती केही बढी गर्मीमा पनि लगाउन सकिन्छ। बढी वर्षात्तले केराउलाई नोक्सान गर्ने भए पनि सिक्किम जातले सहन सक्छ। यसलाई हिउँदे बालीको रुपमा लिईन्छ तर उच्च पहाडी जिल्लाहरुमा बर्षात्मा पनि उत्पादन गर्न सकिन्छ। त्यसैले औसत तापक्रम १३०–१८० सेन्टिग्रेड भएको, चिसो र उचाई भएको ठाउँ खेती गर्न उपयुक्त मानिन्छ।

माटो:
पानीको राम्रो निकास तथा प्रशस्त प्राङ्गारिक मल भएको दुमट माटो यसको खेती राम्रो हुन्छ। माटाको पि.एच.मान ५.५–६.५ राम्रो मानिन्छ ।

बाली लगाउने समय :
नेपालमा धेरै प्रचलित उन्नत जातहरूमा सिक्किम, न्यू लाइन पर्फेक्सन र अर्केल हुन् ।आर्केल अगौटे जातको बाली हो,  न्यू लाइन पर्फेक्सन पछौटे जातको बाली हो र यसमा ढुसी रोग कम लाग्छ।त्यस्तै सिक्किम लोकल पछौटे जातको बाली हो र यो वर्षा मौसमका लागि प्रचलित छ। 

[bookmark: _GoBack]विभिन्न भौगोलिक क्षेत्रमा केराउ बीउ छर्ने र बाली लिने समय :

मलखाद:
केराउलाई धेरै मात्रामा मलखाद चाहिँदैन। राम्रो उत्पादनको लागि साधारणतया एक रोपनी जमिनमा १००० के.जी (२०–२५ डोको) राम्रोसँग कुहिएको गोठेमल, २ किलो नाईट्रोजन मल, ३ किलो फस्फोरस मल र ५ किलो पोटासियम मल बाली रोप्नु अगावै जग्गा खनजोत गरेकै समयमा प्रयोग गर्न सिफारिश गरिन्छ। यो फस्फोरस र पोटासियम तत्व मन पराउने बाली हो। फस्फोरस तत्वका लागि हाडको धुलो प्रयोग गर्दा राम्रो हुन्छ। केराउ कोसेबाली भएकोले आफ्नै जराका गिर्खाहरुमा हुने राईजोबियम ब्याक्टेरियाको सहायताले हावामा भएको नाईट्रोजन माटोमा संकलनगरी प्रयोग गर्दछ। यसकारण यसलाई अन्य बालीहरुमा जस्तो नाईट्रोजन मलले टप–ड्रेसिङ्ग गरि रहनु पर्दैन। बढी नाईट्रोजन दिएमा बोट मात्र झाङ्गिन गई दाना कम लाग्दछ। तसर्थ, माटोको उर्वराशक्ति विचार गरेर मलखाद दिनु राम्रो हुन्छ । माटोमा म्याङ्गनिज तत्वको कमी भएमा केराउका दानाको बीचमा खैरो रङ्गको खाड्लहरु बन्न गई बीउको गुणस्तर बिल्कुलै घट्न जान्छ। यस समस्यालाई सुधार गर्न म्याङ्गनिज सल्फेट धुलो २ के.जी प्रति रोपनीका दरले माटोमा मिसाउनु पर्दछ।

बीउ–दर, रोप्ने दूरी तथा रोप्ने तरिका :
केराउको जात अनुसार बीउ–दर फरक पर्दछ। होचो तथा अगौटे (आर्केल)जातका लागि प्रति रोपनी ५–६ के.जी. बीउको आवश्यकता पर्दछ भने अग्लो र मध्यम अग्लो तथा मध्यम र पछौट (न्यू लाईन, सिक्किमे) जातको लागि प्रति रोपनी ४ के.जी. बीउ चाहिन्छ । होचो तथा चाडो हुने आर्केल जातका बीउलाई लाईन देखि लाईनको दुरी ३० से.मी तथा बोट देखि बोटको दूरी १० से.मी कायम गरी रोपिन्छ भने अग्लो र ढिलो हुने सिक्किमे, न्यू लाईन जातका बीउलाई लाईन देखि लाईनको दूरी ४५ से.मी. तथा बोट देखि बोटको दुरुी १० से.मी कायम गरी रोप्नु पर्दछ। केराउ बीउ दुई प्रकारले रोप्ने गरिन्छ–सोझै छरेर वा लाईनमा रोपेर। छर्नुभन्दा लाईनमा रोप्नु राम्रो हुन्छ जसले गर्दा गोडमेल, सिंचाई आदि कृषि कर्म गर्न तथा तयार भैसकेका कोसाहरु टिप्न सजिलो हुन्छ। बीउ रोप्नु भन्दा पहिला माटोमा चिस्यान कायमगरी बीउ रोप्नु पर्दछ। उपरोक्त दुरी बमोजिम लाईनमा बीउ रोप्दा ५ से.मी बीउ रोपेर धुलो मल र माटोले पुरी दिनु पर्दछ।

गोडमेल, सिंचाई तथा पानीको निकास :
विभिन्न किसिमका झारपातले केराउ बालीसँग प्रतिस्पर्धा गरी हानि पु¥याउने भएकोले यस्ता झारपातहरु समयमै हटाउनु पर्दछ। बीउ उम्रेको २०–२५ दिनमा हल्का गोडमेल गरे फाईदाजनक हुन्छ। बाली भित्र पलाएको झारपात नियन्त्रण गर्न २–३ पटक चुच्चेकुटोले हल्कासँग गोडमेलगरी माटो खुकुलो बनाउनु पर्दछ। झारपात हटाउँदा जरालाई नोक्सान नपु¥याई गोडमेल गर्नु पर्दछ। गोडमेलपछि सिंचाईको व्यवस्था मिलाउनुपर्छ। अरु बालीको तुलनामा केराउ बालीलाई कम सिंचाईको आवश्यकता पर्दछ, तापनि माटोको चिस्यान हेरी बीउ उम्रने, फूल फुल्ने र कोसा लाग्ने समयमा २–३ पटक सिंचाई गरेमा कोसा पोटिलो हुनुका साथै उत्पादन बढी हुन्छ। पानी जम्ने भएमा पानी निकासको राम्रो प्रबन्ध मिलाउनु पर्दछ अन्यथा बोट ओईलाई उत्पादनमा ह्रास आउँछ।

थाँक्रा दिने :
केराउ बालीका होचा तथा लहरा जाने दुबै प्रकारका जातहरु छन्। लहरा जाने जातका बोटहरुलाई थाँक्रोको आवश्यकता पर्दछ। अग्ला र मध्यम लहरा जाने जातलाई प्रत्येक बिरुवाको फेद नजिक ३–४ फिटको बाँसको भाटा, रुखको हाँगा वा लठ्ठी गाडेर थाँक्रा दिएमा विरुवाहरु लहराको सहायताले सहारा माथि चढ्दछन् र विरुवाले घाम पानी राम्रो पाउनुका साथै कोसाको उत्पादन बढी हुन्छ र माटोबाट आक्रमण गर्ने कीराको प्रकोप पनि कम हुन्छ। यसरी बोटलाई सहारा दिन थाँक्राका लागि प्रयोग गरिने हाँगालाई पनि भनिन्छ। होचा जातहरुलाई नजिक रोपिने हुँदा एक अर्काको सहारा लिने हुन्छन् र थाक्रोको आवश्यकता पर्दैन ।

बाली तयार तथा उत्पादन
कोसा पुष्टिए पछि कलिलो र नरम छँदैमा हरियो कोसा हातले टिप्नु पर्दछ। कोसाहरु ७–१० दिनको फरकमा ४–५ पटक टिप्न सकिन्छ। केराउ कोसा एक रोपनीमा ५००–१००० के.जी. सम्म उत्पादन गर्न सकिन्छ।

यसमा गरिएको विश्लेषण अनुसार एक रोपनीमा ब्रोकाउली खेती गर्दा जम्मा खर्च रु १२५८८÷– र जम्मा आमदानी रु २६४००÷– देखियो । यसरी सरसर्ती हेर्दा खुद नाफा कम नै देखिन्छ तथापी आफनो हेरचाह गर्ने काम, पानी राख्ने काम, गोडमेल आदिमा कृषक आफै समावेश हुने र आफ्नो अपरच्युनिष्टक कस्ट गणना नगर्दा कृषकले धेरै नै आम्दानी भएको महसुस गरेको पाइयो । तथापी यस अध्ययनमा सबै खर्चलाई समावेश गरिएको छ। यस विश्लेषण अनुसार लाभ लागत औषत २.१ पाइएको छ ।

निष्कर्षः
यस अध्ययनको आधारमा र कृषकहरुले अध्ययनको क्रममा दिएका सुझावका आधारमा केराउ खेती यस कास्की जिल्लाको तरकारी सुपरजोन क्षेत्रमा फाइदाजनक देखिन्छ। औसत लाभ लागतको दरले यसको पुष्टि गर्दछ । 


६) स्थायी प्लष्टिक घरभित्र गोलभेँडा
नेपालमा तल्लो तथा मध्य पहाडमा वैशाखदेखि भदौसम्म बेर्ना रोपी मध्य असारदेखि मध्य मंसीरसम्म गोलभेँडा फलाउन सकिन्छ। यतिबेला निस्कने गोलभेँडाले बजारमा राम्रो भाउ पाउँदछ र यसलाई वर्षे गोलभेँडा खेती वा बेमौसमी गोलभेँडा खेती भन्न सकिन्छ। बेमौसमी तरकारी उत्पादन व्यवसायवाट निर्वाहमुखी कृषिलाई व्यवसायीकरण गर्न टेवा मिल्दछ। पछिल्ला वर्षहरुमा कृषकहरुमाझ बेमौसमी तरकारी खेती प्रविधि भित्रिएपछि विस्तारै करेसावारी उत्पादन गर्नेहरु अर्ध–व्यावसायिक र अर्ध–व्यवसायिक रुपमा खेती गर्नै हरु व्यवसायिक रुपले तरकारी खेती गर्न शुरु गरेका छन्। मौसमी तरकारीभन्दा बेमौसमी तरकारी व्यवसाय बढी नै लाभदायक हुने कृषकहरुको अनुभव र आवश्यक प्राविधिक जानकारीको सहज उपलव्धता एवं बढ्दो बजारीकरणले बेमौसमी तरकारी खेतीतर्फ कृषकहरु उल्लेख्य रुपमा आकर्षित भएको पाइन्छ। बेमौसमी तरकारी खेती गर्नका लागि विभिन्न जातहरुको मौसमी आवश्यकता अनुसार उत्पादन गर्ने, वाली पद्धतिको विकास गर्ने तथा नियन्त्रित वातावरणमा खेती गरेर बढीभन्दा बढी आम्दानी गर्न सकिन्छ। कास्की जिल्लामा काउली ३९५ हेक्टरमा खेती गरी ६१२३ मेट्रिक टन उत्पादन र उत्पादकत्व १६ मेट्रिक टन/हेक्टर भएको पाईएको छ (स्टाटिस्टिकल इन्फर्मेसन अन नेप्लिज एग्रिकल्चर २०७३/७४)।

स्थायी प्लष्टिक घरभित्र गोलभेँडा खेती प्रविधि
हावापानीः
गोलभेंडा मध्यम खालको हावापानीमा हुर्कने तरकारी बाली हो । यस्को बृद्धि र विकास २०– २७ डि.से. तापक्रममा राम्रो  हुन्छ । ३० से माथि वा १५ से कम तापक्रममा विरुवा राम्ररी हुर्कन सक्दैन। बिउ अंकुरणको लागि १८ देखि २६ डि. से. तापक्रम, फल लाग्नको लागि २५ देखि २८ डिग्री से. तापक्रम राम्रो हुन्छ । सफलतासाथ गोलभेंडा उत्पादनको लागि रातको तापक्रम १३ देखि २१ डि.से. को बीचमा हुनुपर्दछ । ३५ डिग्री सेल्सियसभन्दा बढि तापक्रममा परागकण सुक्ने भएकोले फल लाग्दैन र फल लागेपनि फलको आकार विग्रिन्छ ।

माटोः 
पानी नजम्ने, निकासको व्यवस्था राम्रो भएको, उर्वरा दोमट माटो गोलभेंडाको लागि उपयुक्त हुन्छ । माटोमा अम्लीयपना ६ देखि ७ उपयुक्त भएतापनि यसको खेती ५.५ देखि ६.८ सम्म सजिलैसँग गर्न सकिन्छ ।

नर्सरी तथा बेर्ना उत्पादनः 
गोलभेंडाको बेर्ना विभिन्न तरिकाले उत्पादन गर्न सकिन्छ । नर्सरी व्याडको छनौट गर्दा पानीको निकास भएको र त्यसभन्दा पहिले गोलभेंडा, भण्टा, आलु, खुर्सानी जस्ता वालीहरु नलगाइएको ठाउँको छनोट गर्नुपर्दछ । माटोमा फेद कुहेर मर्ने समस्या देखिएको छ भने १ लीटर पानीमा ४० मि.ली. फर्मालिन मिसाएको घोल ४ व.मी. जमीनमा छर्केर कालो प्लाष्टिकले हावा नपस्ने गरी एक हप्तासम्म ढाकिदिनु पर्दछ र एक हप्ता पछि प्लाष्टिक झिकी माटो चलाई पुनः एक हप्ता छाडिदिनु पर्छ। सुकेका पात पतिङ्गर वा परालको ३ देखि ४ से.मी. को तह बनाई आगो लगाइदिनाले पनि हानिकारक जीवहरु मर्दछन्। नर्सरी ब्याड जमीन भन्दा १५ से.मी. उचो १ मी. चौडा र आवश्यकता अनुसार लम्बाइको हुनु पर्दछ । नर्सरीमा पाकेको गोबर मल ४ के.जी., डि.ए.पि. ५ ग्रा., युरिया ५ ग्रा. म्यूरेट अफ पोटास ५ ग्रा.प्रति व.मी.का दरले मिसाउनुपर्दछ । गोब।मल मात्र दिने हो भने १० के.जी. मिसाउनुपर्दछ ।एक रोपनीमा गोलभेंडा खेती गर्नका लागि ६ व.मी. व्याड र यसको लागि १० ग्रा.वीउको आवश्यकता पर्दछ । वीउरोप्दा ६ से.मी. को दुरीमा सानो कुलेसो बनाई वीउ खसाली ०.५ से.मी.बाक्लोगरी पुर्नुपर्दछ । वीउ छर्दा १ देखि २ से.मी वा आधा इञ्च को गहिराईमा छरेर त्यसमाथि एकदम मसिनो माटो वा कुहिएको कम्पोष्टको धूलोले पुर्नु पर्दछ । त्यसपछि नर्सरी व्याडलाई छापो दिई हलुका सिंचाइ दिनु पर्दछ । कुनै पनि हालतमा माटो सुख्खा र बढी पानी जम्ने हुनुहुँदैन । विरुवा उम्रेको २—३ दिनपछि घना विरुवा उखेलेर पतल्याउनु पर्दछ  र २० ग्रा.युरियारलिटर पानीमा घोली छर्नुपर्दछ । यस बाहेक काठको ट्रेमा पनि बेर्ना उमार्न सकिन्छ । नर्सरीमा धेरैजसो ढुसीजन्य रोगहरु लाग्नेहुँदा ढुसीनासक पदार्थहरु जस्तैः क्याप्टान वा थिराम २.५ ग्रा. प्रति के.जी. वीउका दरले उपचार गर्नुपर्दछ । 

जग्गाको तयारी र मलखादः  
जमीनलाई २—३ पल्ट जोतेर झारपात निकाली, डल्ला फोरी बुर्बुराउँदो हुनेगरी तयार गर्नुपर्छ । यसरी तयार गरेको जग्गामा ६० से.मी.को फरकमा हारहरु रेखाङ्कन गरी हारभित्र ६० से.मी.को फरकमा २०—३० से.मी. गोलाई र त्यति नै गहिराइको खाडल खन्नुपर्छ । खाडलमा रोप्नु भन्दा ६—७ दिन पहिले गोठेमल ३—५के.जी., डि.ए.पि. २५ ग्रा. पोटास १० ग्रा.,बोरेक्स ०.५ ग्रा. र जिंक ०.५ ग्रा.प्रति बोटको खरले माटोमा राम्ररी मिसाई खाडल पुर्नुपर्छ । युरियाको थप मात्रा ५ग्रा. प्रति बोटका दरले एक पल्ट फूल खेल्न थालेपछि र अर्को पल्ट पहिलोपटक फल टिपेपछि दिनुपर्छ ।

प्लाष्टिक घरः  
प्लाष्टिक घर निर्माणका लागि जग्गाको छनोट गर्दा निम्न कुराहरुमा ध्यान दिनुपर्दछ।

· हालसालै गोलभेंडा खेती नगरिएको, सजिलै पानी तर्काउन सकिने, चारैतिरबाट प्रकाश र हावा आउने, गोलभेंडाको ओईलाउने रोग र जुकाबाट मुक्त भएको जग्गाको छनोट गर्नुपर्छ । 
· छानिएको जग्गामा समयसमयमा रोग लाग्ने गरेको छ भने त्यस्तो ठाउँलाई पराल वा सुकेको झारपात बटुली आगो लगाइदिनुपर्छ ।
· धेरै साँघुरा गरामा प्लाष्टिक घर बनाउन चौडाइ कम हुने भएकोले सकेसम्म ५ मी. भन्दा बढी चौडाइ भएका गराको छनोट गर्नुपर्छ ।
· प्लाष्टिक घर निर्माण गर्दा र्चौडाई ५–७ मि. र लम्वाई जमिन अनुसार बढीमा २० मी. हुनुपर्छ।एक घरबाट अर्कोको दुरी २ मिटर राख्नु पर्दछ। एक घरको पानी ले अर्को घरलाई असर पुग्नु हुदैन।
· स्थान अनुसार घरको उचाइ फरक बनाउनु पर्दछ ।

बेर्ना सार्नेः 
विरुवा लगाउनु भन्दा ६—१० दिन पहिले नर्सरीमा पानीको मात्रा घटाउनु पर्छ । जब विरुवा ४—५ पाते (करीब २५ दिनको) हुन्छ तब रोप्नु पर्दछ ।बेर्ना उखेल्नु भन्दा १२ घण्टा पहिले नर्सरी व्याडलाई राम्रोसँग भिजाउनु पर्छ । बेर्ना सार्दा साँझको समयमा वा बादल लागेको समयमा सार्नु पर्दछ । यसरी बेर्ना सार्दा पत्रदल जमीनभन्दा माथि हुनुपर्दछ । प्लाष्टिक घर भित्र बेर्ना सार्दा हार—हारको दूरी ६० से.मी. र बोट—बोटको दूरी ६० से.मी. राख्नु पर्दछ जसले गर्दा थोपा सिंचाइ दिन सजिलो होओस् । विरुवा सारिसकेपछि हल्का किसिमले विरुवाको वरिपरि थिच्नु पर्छ र हलुका सिंचाइ दिनुपर्छ । 



सिंचाईः
विरुवालाई प्लाष्टिक—घरभित्र लगाइने भएकाले वर्षाको समय भएपनि पटकपटक सिंचाइ दिनुपर्छ । यो काम थोपा सिंचाइद्वारा पूरा गर्न सकिन्छ । यदि विरुवामा पानीको कमी भएमा गोलभेंडाको उत्पादन धेरै घट्छ भने बढी पानी भएपनि विरुवा मर्ने तथा अनेक किसिमका रोग लाग्नेहुन्छ । फूल फुल्ने बेलामा पानीको कमी हुनुहुँदैन । थोपा सिंचाइको व्यवस्था नभएमा माटोको अवस्था हेरी ५—७ दिनको फरकमा सिंचाइ दिनुपर्छ ।

टपड्रेसिङः 
थप मलको मात्रा र दिने समय माथि उल्लेख गरेजस्तै हो । तर थोपा सिंचाइबाट मल दिनु परेमा २ ग्रा. युरिया १ लीटर पानीका दरले मिसाई थोपा सिंचाइद्वारा दिनुपर्दछ । यस बाहेक भिटामिन वा सूक्ष्म खाद्यतत्व जस्तै मल्टिप्लेक्स पनि थोपा सिंचाइमा प्रयोग गर्न सकिन्छ तर विचार गर्नुपर्ने कुरा के छ भने उक्त घोल राम्ररी घोलेर र छानेर मात्र ट्याङ्कीमा हाल्नुपर्दछ ।

थाँक्रा दिनेः
गोलभेंडा वाली व्यवस्थापनमा टेको वा थाँक्राको बढी आवश्यकता पर्दछ । थाँक्रा दिंदा करीव २ मी. का बाँसका कप्टेरा दिनु राम्रो हुन्छ । थाँक्रा दिनाले फलको आकार र उत्पादन बढ्ने, अयोग्य फलको उत्पादन घट्ने, औषधि छर्ने र टिप्ने कार्य सजिलो हुन्छ । यसरी थाँक्रा दिईसकेपछि विरुवालाई हानी नपुग्ने गरी सुतलीको सहायताले थाँक्रामा ३—४ ठाउँमा बाँध्नुपर्दछ ।

हाँगाको काटछाँटः 
प्लाष्टिक घरभित्र प्रायः छिमलमा फल्ने जातको खेती गरिने हुँदा विरुवा बढी झाँगिन गई भूइँमा लत्रिने वा बढी अग्लो हुने हुँदा काटछाँट गर्नुपर्दछ । काटछाँट गर्नाले फल चाँडै पाक्ने, आकार बढ्ने, एकनासको फल हुने र फलको स्वाद राम्रो हुने हुन्छ । काटछाँट गर्दा जमिन भन्दा एक फिट माथि सम्म एउटा मात्र हांगा राखि अन्य हाँगा वा मुना हटाउनु पर्दछ ।

एक फिट माथि अग्रेजी वाई (Y) आकार हुने गरि २ वटा हाँगा राखिन्छ र त्यसको एक डेढ फिट माथि फेरी अग्रेजी वाई (Y) आकार हुने गरि दुबै हाँगामा २/२ वटा हाँगा राखिन्छ । नचाहिंदा, रोगी, नफुलेका र नफलेका हाँगा काट्नुपर्दछ । पछि विरुवा ज्यादै अग्लो भएमा टुप्पा पनि काटछाँट गर्नुपर्दछ ।


हाँगाको काटछाँटः
प्लाष्टिक घरभित्र प्रायः छिमलमा फल्ने जातको खेती गरिने हुँदा विरुवा बढी झाँगिन गई भूइँमा लत्रिने वा बढी अग्लो हुने हुँदा काटछाँट गर्नुपर्दछ । काटछाँट गर्नाले फल चाँडै पाक्ने, आकार बढ्ने, एकनासको फल हुने र फलको स्वाद राम्रो हुने हुन्छ । काटछाँट गर्दा जमिन भन्दा एक फिट माथि सम्म एउटा मात्र हांगा राखि अन्य हाँगा वा मुना हटाउनु पर्दछ ।

उत्पादनः  
प्लाष्टिक घरभित्र वर्षे गोलभेंडा खेती गर्दा प्रति हेक्टर  ७०—७५ टन सम्म वा प्रति रोपनी ३.५—४ टन सम्म सजिलै उत्पादन लिन सकिन्छ । तर राम्रो जातको छनोट तथा यी माथिका सबै प्रविधि अपनाएमा यसको दुई गुणासम्म पनि उत्पादन लिन सकिने तथ्य विभिन्न परीक्षणबाट थाहा भएको छ । 

राम्रो व्यवस्थापन र उचित मलखाद पाएमा होचो खालका बोट बाट प्रति बोट ५ देखि ७ के.जी. र अग्लो खालका बोटबाट प्रति बोट १० देखि १५ के. जी. सम्म उत्पादन लिन सकिन्छ ।


प्लास्टिक घर भित्र गोलभेंडाको सरदर उत्पादन लागत तथा लाभ विवरणः

यसमा गरिएको विश्लेषण अनुसार एक रोपनीमा ब्रोकाउली खेती गर्दा जम्मा खर्च रु १२७३९८÷– र जम्मा आमदानी रु ३२५०००÷– देखियो । यसरी सरसर्ती हेर्दा खुद नाफा कम नै देखिन्छ तथापी आफनो हेरचाह गर्ने काम, पानी राख्ने काम, गोडमेल आदिमा कृषक आफै समावेश हुने र आफ्नो अपरच्युनिष्टक कस्ट गणना नगर्दा कृषकले धेरै नै आम्दानी भएको महसुस गरेको पाइयो । तथापी यस अध्ययनमा सबै खर्चलाई समावेश गरिएको छ। यस विश्लेषण अनुसार लाभ लागत औषत २.६ पाइएको छ ।

निष्कर्षः
यस अध्ययनको आधारमा र कृषकहरुले अध्ययनको क्रममा दिएका सुझावका आधारमा ब्रोकाउली खेती यस कास्की जिल्लाको तरकारी सुपरजोन क्षेत्रमा निकै नै फाइदाजनक देखिन्छ । औसत लाभ लागतको दरले यसको पुष्टि गर्दछ । 



६) काँक्रोः
काँक्रो न्यानो हावापानीमा फस्टाउने एक लहरे तरकारी बाली हो। विगत वर्षहरूमा नेपालमा यसको खेती मौसमी बालीको रुपमा चैत्र–वैशाखमा लगाई भाद्र–आश्विनसम्म फल लिने गरिन्थ्यो भने हाल व्यावसायिक रुपमा यसको खेती वर्षैभरि गर्न शुरु गरिएको छ।हालका दिनहरूमा काँक्रो खेती एक आयआर्जनको प्रमुख माध्यम समेत हुन पुगेको छ। काँक्रोलाई काँचै तथा पकाएर पनि खाने गरिन्छ । काँक्रो अचार र सलादको रूपमा पनि प्रशस्त खाने प्रचलन छ जसले गर्दा यसको माग बजारमा बढदो अवस्थामा देखिन्छ। कास्की जिल्लामा काउली १२० हेक्टरमा खेती गरी १९२३  मेट्रिक टन उत्पादन र उत्पादकत्व १६ मेट्रिक टन/हेक्टर भएको पाईएको छ (स्टाटिस्टिकल इन्फर्मेसन अन नेप्लिज एग्रिकल्चर २०७३/७४)।

 
वानस्पतिक विवरण 
काँक्रो एक लहरे बाली हो। यसको लहरा जातअनुसार २–३ मिटरदेखि ८–१० मिटरसम्म फैलिन्छ र हाँगा आउने क्षमता पनि जातअनुसार फरक–फरक हुन्छ । काँक्रोमा भाले र पोथी फूल एउटै बोटको अलग–अलग स्थानमा हुन्छन्। लहरालाई लैङ्गिग स्वभावअनुसार तिन भागमा बाड्न सकिन्छ जसअनुसार लहराको तल्लो भागमा भाले फूलहरू बीचको भागमा भाले र पोथी फूल वा एकपछि अर्को क्रमबद्ध रुपले लाग्ने र लहराको माथिल्लो भागमा पोथी फूल बढी लाग्ने हुन्छ। यो एउटा परसेचिंत बाली भएको हुँदा मुख्यगरी मौरी अथवा भँवराबाट बिहानको समयमा सेंचनक्रिया भई बीउ बन्दछ। कुनै–कुनै जातमा बिना सेंचन पनि फल लाग्दछ तर बीउ उत्पादनका लागि सेंचन हुनु अति आवश्यक छ। काँक्रोबाली दुई जात बिचमा परसेंचन हुने हुँदा बीउ उत्पादनका लागि एक ठाउँमा एकै जात मात्र लगाउनु पर्दछ तर यस वर्गका अरुबालीहरू जस्तैः फर्सी, लौका, स्क्वास, घिरौंला, खरबुजा, तरबुजा आदिसँग सेंचन नहुने हुँदा यी बालीले बीउ उत्पादनलाई असर गर्दैनन्। मूल बीउ उत्पादनका लागि एक जातको काँक्रोबाट अर्को जातको काँक्रोको दूरी १६०० मिटर र व्यवसायिक बीउ उत्पादनका लागि १००० मिटर राख्नुपर्दछ। काँक्राको फलको लम्बाई तथा गोलाई पनि जातअनुसार फरक–फरक हुन्छ। फलको रङ्ग कुनैमा गाढा हरियो, हरियो, हल्का हरियो र हरियो–सेतो मिसिमको हुन्छ। त्यस्तैगरी फलको बाहिरी भागमा आउने काँडाहरूको रंग पनि फरक–फरक हुन्छ। काँक्रो लगाउने समय, तापक्रम र दिनको लम्बाईले काँक्रोको फूल फुल्ने प्रक्रियामा असर गर्दछ। जाडो महिनामा काँक्रो रोप्दा दिनको लम्वाई छोटो र कम तापक्रम हुने हुँदा भाले फूलको उत्पादन न्यून र पोथी फूलको उत्पादन ज्यादा हुन्छ भने गर्मी मौसममा लगाएको काँक्रोमा भाले फूलको उत्पादन ज्यादा र पोथी फूलको उत्पादन न्यून हुन्छ। साधारण मौसममा रोपिएको काँक्राको मुख्य लहरामा धेरै भाले फूल र शाखा लहरामा धेरै पोथी फूल लाग्दछ।गर्मी मौसममा रोपिएको काँक्रोमा लहराको ४–६ आँख्लापछि शुरुमा ५–६ आँख्लासम्म भाले फूल र त्यसपछि पोथी फूल लाग्दछ भने जाडो मौसममा रोपिएको काँक्रोमा लहराको शुरुको २–३ आँख्लापछि नै पोथी फूल फुल्दछ तर यो प्रक्रिया जातअनुसार पनि फरक पर्न सक्दछ। काँक्रोको अधिकतम उत्पादन र गुणस्तर फलका लागि भाले तथा पोथी फूलको अनुपात कम हुनुपर्दछ। शर्मा तथा साथीहरू (१९९५) अनुसार बढी उत्पादन दिने जातमा प्रतिपोथी फूल ५–१५ वटा भाले फूल हुनुपर्दछ। 

हावापानीः
भक्तपुर लोकल र कुसले स्थानीय जातको काँक्रो तराई तथा मध्य पहाडी भागमा बढी लोकप्रिय छ।  मौसमी खेतीको रूपमा गरिने काँक्रो खेती तराईमा चैत्रदेखि जेष्ठ महिनासम्म लगाउन सकिन्छ र पहाडमा गरिने मौसमी काँक्रो खेतीका लागि बैशाखदेखि जेष्ठ महिनासम्म लगाउन सकिन्छ। एक रोपनी अर्थात् डेढ कठ्ठा जग्गामा काँक्रो खेतीको लागि ४० देखि ५० ग्राम स्वस्थ बीउको आवश्यकता पर्दछ। यसको बीउ उम्रनका लागि न्यूनतम १३–१५ डिग्री सेल्सियस तापक्रमको आवश्यकता पर्दछ भने उपयुक्त तापक्रम २५–३० डिग्री सेल्सियस हो। सरदर दिनको तापक्रम १८–२४ डिग्री सेल्सियस र रातको तापक्रम १५–१८ डिग्री सेल्सियस भएको अवस्थामा काँक्रोको राम्रो उत्पादन लिन सकिन्छ। रातको तापक्रम १० डि.से. भन्दा कम भएमा फल लाग्दैन। यदी फल लागिहाले पनि बाङ्गोटिङ्गो र सानो आकारको हुन्छन्।


बेर्ना तयार गर्ने तरिका 
बीउ तथा बेर्ना उत्पादन एक रोपनी जग्गाका लागि १२५ ग्राम बीउको आवश्यकता पर्दछ। फाल्गुनदेखि भाद्रसम्म रोपिने बालीको लागि बीउ सिधै जमिनमा रोपेर खेती गर्न सकिन्छ भने अन्य समयका लागि प्लाष्टिक थैलामा बेर्ना उमारी खेती गर्नुपर्दछ । प्लाष्टिक थैलामा बेर्ना उर्मादा हेरचाह गर्न सुविधा हुने, बेर्ना राम्रो हुने हुन्छ । चाँडो तयार हुने, समयको बचत हुने र बेर्नालाई रोगव्याधि आदिबाट बचाउन सजिलो हुन्छ ।

बिरुवा लगाउने विधि 
गर्मी तथा सुख्खा महिनामा पंक्तिको दूरी १२० से.मि. र बोटको दूरी १२० से.मी. मा बोट सार्नुपर्दछ भने वर्षाको समयमा उक्त दूरी २ मिटर हुनुपर्दछ । जाडो समयमा प्लाष्टिक घरभित्र खेती गर्दा पक्तिको दूरी १००–१२० से.मि. र बोटदेखि बोटको दूरी ६० से.मि. राख्नुपर्दछ । काँक्रो लगाउँनु भन्दा एक हप्ता पहिले उक्त दूरीमा ३०–४५ से.मि. गहिरो र ३०–४५ से.मि. गोलाईको खाड्ल खनी तपसिलअनुसारको मलखाद माटोमा राम्रोसँग मिसाई खाड्ल पुरी सिंचाई दिनुपर्दछ । 

मलको मात्रा गोबरमल – २–३ के.जी. प्रतिखाड्ल डि.ए.पी. – २० ग्राम प्रतिखाड्ल म्युरेड अफ पोटास – १५ ग्राम प्रतिखाड्ल पिना – ५० ग्राम बिरुवा सार्ने तरिका र समय बेर्ना ३–४ पातको भएपछि सार्न उपयुक्त हुन्छन् । बेर्ना हुर्कदै गएपछि बिरुवामा पुनः मलखाद दिंदै जानुपर्दछ । बेर्ना सारेको २०–२५ दिनदेखि १०–१५ दिनको फरकमा प्रतिबोट ५–१० ग्राम युरिया मल बेर्नादेखि एक कुरेत टाढा वरिपरि औंठी आकार बनाई दिनुपर्दछ र हल्का सिंचाई गर्नुपर्दछ । यसका साथै गाईभैंसीको गहुँत १ भाग ५–६ भाग पानीमा मिसाई प्रतिबोट आधादेखि एक लिटर दुई–तीन पटक छर्दा उत्पादनमा बृद्धि भएको पाइएको छ । त्यसैगरी फल टिप्न थालेपछि प्रत्येक टिपाईपछि थप मलखाद दिनुपर्दछ । यदि माटोमा सूक्ष्म तत्वको कमी छ भने वोरेक्स १ ग्राम, जिंक १ ग्राम र वायोजाम १ ग्राम प्रतिबोट बिरुवा रोपेको ३०–३५ दिनमा दिनुपर्दछ । यदि यी नभएमा एग्रोमिन, मल्टिप्लेक्स, भेजीमेक्स, मिराकोलन आदि बोटको अवस्था हेरी १०–१५ दिनको फरकमा ३–४ चोटी छर्नुपर्दछ । मिराकोलन बिरुवामा छर्दा पोथी फूलको संख्या बढ्न जाने हुँदा उत्पादनमा बृद्धि हुन्छ । यी माथिका हर्मोन छर्दा आवश्यक भएमा कीरा तथा रोगनाशक विषादी र झोलमल समेत मिसाई छर्न सकिन्छ ।

बाली व्यवस्थापन छापो दिने बेर्ना सारी सकेपछि बेर्नाको वरिपरि तथा खाली जग्गामा सुकेको घाँस, पराल, पात आदिले छापो दिनुपर्दछ । छापोले जराको तापक्रमलाई ठिक राख्न, माटो खुकुलो राख्न, चिस्यान राख्न र झारपात नियन्त्रण गर्न मद्दत गर्दछ । यदि प्लाष्टिकको छापो प्रयोग गर्ने हो भने बेर्ना रोप्नु अगाडि प्लाष्टिक विछ्याएर बिरुवा रोप्ने ठाउँमा प्वाल बनाई बिरुवा रोप्नुपर्दछ । प्लाष्टिकको छापो दिंदा तापक्रम बढी हुने र माटोमा भएको तत्वहरू पनि बिरुवाले चाँडो उपलब्ध गर्ने हँुदा उत्पादनमा बृद्धि भएको पाइएको छ।यसरी छापो दिंदा फल माटोको सम्पर्कमा नहुने हुँदा फलको रंग एकनासको हुने हुँदा बढी मूल्यमा बिक्री हुन्छ । त्यसैगरी थाँक्रा दिंदा काँक्रोको उत्पादन बढी हुने र गुणस्तरीय काँक्रा उत्पादन गर्न सकिने कुरा अनुसन्धानबाट पुष्टि भएको छ ।

सिंचाई 
खेती गरिने मौसम, समय, माटोको प्रकार र जग्गाको मोहडा अनुसार काँक्रोखेतीमा सिंचाईको समय र मात्रा फरक फरक हुन्छ । साधारणतया गर्मी समयमा ३–५ दिनको फरक र जाडो समयमा १०–१५ दिनको फरकमा माटोको चिस्यान हेरी सिंचाई दिनुपर्दछ । सिंचाई दिंदा कुनै पनि हालतमा जग्गामा पानी जम्नु हुँदैन । त्यसैले एकै फटक बढी पानी दिनुभन्दा पटक–पटक गरी थोरै–थोरै पानी दिनु राम्रो हुन्छ । तापक्रम ३५ डिग्री सेल्सियसभन्दा बढी र माटो धेरै सुख्खा भएमा काँक्रो तीतो हुन्छ । 

काँ“टछा“ट 
धेरैजसो कृषक दाजुभाईहरूले काँक्रोमा काँटछाँट गर्दा काँक्रो तीतो हुन्छ भनी गर्दैनन् । तर काँटछाँट गर्दा काँक्रो तीतो नभई फलको गुणस्तर तथा उत्पादनमा बृद्धि हुन्छ । काँटछाँट गर्दा फल नलागेका वा फल लाग्न छोडेका शाखा लहराहरू हटाउँदै जानुपर्दछ । यसका साथै रोग लागेका बुढापातहरू र जमिनको सम्पर्कमा आएका पातहरू हटाउँदै जानुपर्दछ । लहरामा लागेका वाङ्गाटिङ्गा फलहरू, घाँटी सुकेका र अन्य विकृति फलहरू कलिलै अवस्थामा हटाउँदा बाँकी रहेका फलहरूको उत्पादनमा बृद्धि हुन्छ र गुणस्तरका काँक्रा उत्पादन गर्न सकिन्छ। 

फल टिप्ने वर्णशंकर अगौटे जातका काँक्रामा बीउ उम्रेको लगभग ४०–६० दिनमा नै पहिलो फल टिप्न सकिन्छ। साधारणतया फल धेरै ठूलो हुन्जेल नटिप्ने हो भने काँक्रो कम फल्दछ त्यसैले कलिलै अवस्थामा (बीउ नछिप्पिर्दै) टिप्नुपर्दछ। पोथी फूल फूलेको १२–१५ दिनमा वा मुट्ठीभर भएपछि काँक्रा टिप्नाले राम्रो बजार भाउ पाउन सकिन्छ र उत्पादनमा पनि बृद्धि हुन्छ। फल टिप्दा ओभानो तर ठण्डा भएको समयमा टिप्नुपर्दछ। शीत भएको समयमा फल टिप्दा फलमा औलाको दाग लाग्ने र बोटमा पनि असर पर्न जान्छ भने बढी तापक्रम वा घाम लागेको बेलामा फल टिप्दा श्वासप्रश्वास प्रक्रिया बढी हुने भएकोले काँक्रो चाँडै बिग्रन्छ । त्यसैले फल टिप्दा बिहान शीत ओभाएपछि वा बेलुका तापक्रम कम भएपछि टिप्नुपर्दछ ।

यसमा गरिएको विश्लेषण अनुसार एक रोपनीमा ब्रोकाउली खेती गर्दा जम्मा खर्च रु ६८७२१÷– र जम्मा आमदानी रु १७००००÷– देखियो । यसरी सरसर्ती हेर्दा खुद नाफा कम नै देखिन्छ तथापी आफनो हेरचाह गर्ने काम, पानी राख्ने काम, गोडमेल आदिमा कृषक आफै समावेश हुने र आफ्नो अपरच्युनिष्टक कस्ट गणना नगर्दा कृषकले धेरै नै आम्दानी भएको महसुस गरेको पाइयो । तथापी यस अध्ययनमा सबै खर्चलाई समावेश गरिएको छ। यस विश्लेषण अनुसार लाभ लागत औषत २.४७ पाइएको छ ।

निष्कर्षः
यस अध्ययनको आधारमा र कृषकहरुले अध्ययनको क्रममा दिएका सुझावका आधारमा ब्रोकाउली खेती यस कास्की जिल्लाको तरकारी सुपरजोन क्षेत्रमा निकै फाइदाजनक देखिन्छ । औसत लाभ लागतको दरले यसको पुष्टि गर्दछ । 



७) रायोः 
परिचय र महत्वः  रायो नेपालको सबभन्दा बढी प्रचलित र लोकप्रिय हरियो सागबाली हो । यसका बढेका, हरिया, कलिला पात हल्का पकाएर खाइन्छ । यसका खान लायक पात मसिनो गरी काटेर सुकाएर वा गुन्द्रुक बनाएर बेमौसममा पनि खाने चलन छ, । यसको सागमा क्याल्सियम, फलाम, फस्फोरस, प्रोटिन, रेसा वस्तु र भिटामिन ए, बी, सी र ई प्रशस्त मात्रामा पाइन्छन् । हरिया सागपातहरूमा रायो नेपालमा प्रथम स्थानमा आउँछ । रायोको उद्गमस्थल मध्य र पूर्वी एसियाका उप–उष्ण क्षेत्रहरू हुन् । नेपालका ७५ जिल्ला तराई देखि उच्च पहाडसम्म यसको खेती गरिन्छ । सागबालीहरूमध्ये रायोले शीर्षस्थान ओगट्छ।
कास्की जिल्लामा काउली ९७ हेक्टरमा खेती गरी १०६२ मेट्रिक टन उत्पादन र उत्पादकत्व ११ मेट्रिक टन/हेक्टर भएको पाईएको छ (स्टाटिस्टिकल इन्फर्मेसन अन नेप्लिज एग्रिकल्चर २०७३/७४)।
 

हावापानी र माटोः  रायो खेती छोटा दिन, ठन्डी तापक्रम र ओसिलो वायुको अवस्थामा राम्रो सप्रन्छ। लामा दिन, उच्च तापक्रम र सुख्खा मौसमको अवस्थामा यसले राम्रो बाली दिँदैन। त्यसैले तराई र मध्य पहाडमा यो हिउँदे बाली हो। उच्च पहाडमा जहाँ तुषारो र हिउँ पर्छ त्यस्तो इलाकामा रायो ग्रीष्म याममा खेती गर्नुपर्छ। धेरै किसिमको माटोमा यसको खेती गर्न सकिन्छ। प्राङ्गारिक पदार्थ प्रशस्त भएको दोमट माटोमा यसको खेती राम्रो हुन्छ। 

जातहरूः  नेपालमा खेती गर्न सिफारिस गरिएका रायोका जातहरूको छोटो विवरण यहाँ प्रस्तुत गरिएको छ । 

खुमल चौडापातः  यो जात २०४६ सालमा तराई, मध्यपहाड र उच्च पहाडमा खेती गर्नका लागि उन्मोचित भएको जात हो । यो अरू जातको तुलनामा धेरै प्रचलित छ । यसका पात ठूला, सतह गुज्जमुज्ज परेका गाढा हरिया र पातको डाँठ कम चौडा गोलो खालका हुन्छन् । यो अगौटे जात हो ।  
 
 
मार्फा चौडा पातः यो २०५१ सालमा उन्मोचित भएको र तराई, मध्य पहाड र उच्च पहाडमा खेती गर्न सिफारिस गरिएको जात हो । यसका पातहरू हल्का हरिया, झुस नभएका, खुम्चिएका, ४०–५० से.मि. लामा र २०–३० से.मि. चौडा हुन्छन् । पातको डाँठ चौडा भएको, ढिलो ड ुकु आउने पछौटे जात हो । बेर्ना सारेको ५५–६५ दिनमा बाली लिन सकिन्छ । ताजा तरकारी उत्पादन २५–३० मे.टन.÷हेक्टर हुन्छ ।  
खुमल रातो पातः   यो जात २०५१ सालमा तराई, मध्यपहाड र उच्च पहाडमा खेती गर्न उन्मोचित भएको हो । यसका पात प्याजी रातो रंग मिश्रित हल्का हरिया, झुस नभएका, खुम्चिएका २५–३० से.मि. लामा र २०–२५ से.मि. चौडा हुन्छन् अनि पात र डाँठ हल्का बाङ्गिएका कप आकारका हुन्छन् । मार्फा र खुमल चौडा पातभन्दा ढिलो डुकु आउने पछौटे जात हो । बेर्ना सारेको ६०–७० दिनमा बाली लिन सकिन्छ । ताजा साग उत्पादन २५–३० मे. टन.÷हेक्टर हुन्छ ।  
ताङखुवा रायो ः  यो जात २०५१ सालमा उन्मोचित भएको हो । यो जात मध्यपहाडमा खेती गर्न सिफारिस भएको छ । पात हल्का हरिया र नसा क्रिम रंगका हुने अगौटे जात हो । यसका पात नरम र किनार अलि खुम्चिएका हुन्छन् । बेर्ना सारेको ३३ दिनमा उत्पादन दिन सकिन्छ । 
रेड जायन्ट ः  यो जात २०६६ सालमा पञ्जीकृत भएको हो । यो मध्यपहाडमा खेती गर्न सिफारिस गरिएको छ । यसका पात सजिलै बढ्ने, उच्च तापक्रममा छिटो डुकु नहाल्ने, विभिन्न वातावरणमा खेती गर्न सकिने जात हो । यो बोटको उचाइ १५–२० से.मि. हुन्छ । बेर्ना सारेको ३०–४५ दिनमा बाली लिन सकिन्छ ।  
माइक पर्पल जायन्ट ःष्पभ एगचउभि न्ष्बलत०स्  यो मध्यपहाडमा खेती गर्न सिफारिस गरिएको जात २०६६ सालमा पञ्जीकृत भएको हो । यसको बोट १५–२० से.मि. अग्लो हुन्छ । यो उच्च तापक्रममा पनि चाँडै फुल्दैन र बेर्ना सारेको ३०–४५ दिनमा बाली लिन सकिन्छ।  

बाली लगाउने समय र लिने समयः  हावापानीअनुसार रायो लगाउने समय फरक हुन्छ । उच्च पहाडमा फागुन देखि असारसम्म बीउ रोप्ने र बेर्ना सार्ने गर्न सकिन्छ । जेठ देखि असोजसम्म बाली लिन सकिन्छ । मध्यपहाड र तराईमा क्रमशः साउन देखि मंसिरसम्म र असोज देखि मंसिरसम्म बीउ रोप्ने र बेर्ना सार्ने गरिन्छ । मध्यपहाडमा असोज देखि र तराईमा कात्तिक देखि माघसम्म बाली लिइन्छ ।  

जमिनको तयारीः  गहिरो गरी जमिनलाई २–३ पटक जोत्ने, डल्ला फोर्ने र झार जिलाएर सम्याउनुपर्दछ । तराई र मध्यपहाडमा अगौटे बाली लगाउँदा र उच्च पहाडमा पछौटे बाली लगाउँदा वर्षाको पानीको निकासका लागि ड्याङमा बेर्ना सार्ने र दुई ड्याङको बीचमा कुलेसो बनाउनुपर्दछ ।  

मलखादः  एक रोपनी जमिनका लागि १००० के.जी. (४०–५० डोका) राम्ररी कुहिएको गोबर मल, ६ के.जी. युरिया, ४ के.जी. डी.ए.पी. र ३ के.जी. पोटास चाहिन्छ । आधा भाग नाइट्रोजन बाँकी राखेर अरु सबै मल जमिनको तयारी गर्ने बेलामा राखिन्छ । बाँकी ३ के.जी. युरियालाई ३ बराबर भागमा बाँडेर पहिलो एक भाग बेर्ना सारेको २५–३० दिनमा दोस्रो ४५–५० दिनमा र तेस्रो ७०–८० दिनमा थप मल दिनुपर्दछ ।  

बीउ दर तथा रोप्ने दूरीः  एक रोपनी जमिनका लागि ३० ग्राम चाहिन्छ तथा बेर्ना उत्पादन तरिका काउलीमा जस्तै हुन्छ । हार–हारको फरक ४५ से.मि. र बोट–बोटको फरक ३० से.मि. मा बेर्ना सारिन्छ ।  

गोडमेल सिंचाइः  थप मल तीन पटक दिँदा गोडमेल गरिन्छ । आवश्यक परेमा अरु १– २ पटक हल्का गोड्नुपर्छ । वर्षामा सिंचाइको आवश्यकता पर्दैन । राम्रो निकासको व्यवस्था गर्नुपर्दछ । बेर्ना सारेको ७ दिनसम्म हल्का दिनहुँ सिंचाइ गर्ने र त्यसपछि हिउँदमा ५–७ दिनको अन्तरमा हल्का सिंचाइ गर्नुपर्दछ ।

बाली लिने तथा उत्पादनः  बेर्ना सारेको २०–२५ दिनपछि पात टिप्न लायक हुन्छन् । बढेका कलिला पात टिप्दै जानुपर्दछ । रोग लागेका र बूढा पात हटाउनुपर्दछ । पात टिप्दा बोटलाई चोट लाग्न र जरा खलबलिन दिनु हुँदैन । बजारका लागि रायो साझँपख टिपेर मुठा बनाएर राख्ने र बिहानै डोकामा राखेर स्थानीय बजार लान सकिन्छ । १२००–१५०० के.जी. हरियो पात प्रति रोपनी उत्पादन हुन्छ ।  

यसमा गरिएको विश्लेषण अनुसार एक रोपनीमा ब्रोकाउली खेती गर्दा जम्मा खर्च रु २४०९७÷– र जम्मा आमदानी रु ३३२५०÷– देखियो । यसरी सरसर्ती हेर्दा खुद नाफा कम नै देखिन्छ तथापी आफनो हेरचाह गर्ने काम, पानी राख्ने काम, गोडमेल आदिमा कृषक आफै समावेश हुने र आफ्नो अपरच्युनिष्टक कस्ट गणना नगर्दा कृषकले धेरै नै आम्दानी भएको महसुस गरेको पाइयो । तथापी यस अध्ययनमा सबै खर्चलाई समावेश गरिएको छ। यस विश्लेषण अनुसार लाभ लागत औषत १.३८ पाइएको छ ।

निष्कर्षः
यस अध्ययनको आधारमा र कृषकहरुले अध्ययनको क्रममा दिएका सुझावका आधारमा ब्रोकाउली खेती यस कास्की जिल्लाको पोखरा(महानगर पालिका १२ वटा वडा बाहेक सबै वडा तरकारी सुपर(जोन क्षेत्रमा फाइदाजनक देखिन्छ । औसत लाभ लागतको दरले यसको पुष्टि गर्दछ । 

	^= uf]8d]n
	
	
	
	
	

	^=! emf/kft lemSg]÷df6f] r9fpg]÷kft sf6g]
	
	
	
	
	

	&=  x]/rfx ug{] hg>d
	
	
	
	
	

	*= cGo=============================
       =============================
	
	
	
	
	



;fdfu|L ljj/0f 
	qm=;=
	;fdfu|L
	OsfO{
	kl/df0f
	b/
	d"No
	s}lkmot

	1. 
	aLp÷la?jf
	
	
	
	
	

	2. 
	:yfgLo dn -uf]7]dn_
	
	
	
	
	

	3. 
	/f;folgs dn
	
	
	
	
	

	s=
	o'l/of
	
	
	
	
	

	v=
	l8=P=lk= 
	
	
	
	
	

	u=
	cGo
	
	
	
	
	

	3=
	cGo
	
	
	
	
	

	ª=
	cGo
	
	
	
	
	

	4. 
	r"g
	
	
	
	
	

	5. 
	laiffbL
	
	
	
	
	

	6. 
	9'jfgL ef8f -ahf/ laqmLsf nflu_
	
	
	
	
	

	7. 
	dfnkf]t
	
	
	
	
	

	8. 
	kfgLkf]t
	
	
	
	
	

	9. 
	cGo
	
	
	
	
	


#= l:y/ vr{ ljj/0f
	qm=;+=
	ljj/0f
	;+Vof
	k/]sf] d"No
	vKg] aif{
	k|lt aif{ dd{t vr{
	:qmofk Eofn'

	1. 
	s'6f] 
	
	
	
	
	

	2. 
	sf]bfnf]
	
	
	
	
	

	3. 
	bfFt]
	
	
	
	
	

	4. 
	8Nn]7f]
	
	
	
	
	

	5. 
	xFl;of
	
	
	
	
	

	6. 
	xhf/L
	
	
	
	
	

	7. 
	uf8{]g kfOk
	
	
	
	
	

	8. 
	:k|]o/
	
	
	
	
	

	9. 
	cGo
	
	
	
	
	



@= sfo{ ljj/0f -pTkfbg z'? ePkl5_

@=!	a|f]sfpnL sqf] x'Fbf sf6\g'x'G5 
@=@	afnL laqmL ug{' cl3 gf]S;fgL slt x'\G5 
@=#	pTkfbg tyf laqmL ljj/0f

@=#=!	pTkfbg lng] hg>d vr{ M
@=#=@	pTkfbg kl/df0f M
@=#=#	hDdf laqmL kl/df0f M
@=#=$	laqmL d"No

cGtjftf{ lng]sf] gfd M

ldlt M










